се запазва трайно висок от началото на засиления официален контрол насам. Тези резултати са доказателство, че въвеждането на посочените хранителни продукти в Съюза представлява сериозен риск за здравето на човека.
 (21)
 Поради това в допълнение към засиления официален контрол е необходимо да се предвиди налагането на специални условия по отношение на мандарините и портокалите от Турция. По-специално всички пратки с мандарини (включително тангерини и сатсумаси), клементинки, wilkings и подобни цитрусови хибриди и портокали от Турция следва да бъдат придружени от официален сертификат, в който се посочва, че всички резултати от вземането на проби и анализа показват съответствие с Регламент (ЕО) No 396/2005 относно максимално допустимите граници на остатъчни вещества от пестициди за пратки с храни и фуражи, включени в списъка в приложение II към Регламент за изпълнение (ЕС) 2019/1793 поради риска от замърсяване с остатъци от пестициди. Резултатите от вземането на проби и анализа следва да бъдат приложени към този сертификат. Поради това вписването относно мандарини и портокали от Турция следва да бъде заличено в приложение I към Регламент за изпълнение (ЕС) 2019/1793 и прехвърлено в приложение II към посочения регламент за изпълнение, като честотата на проверките за идентичност и физическите проверки се увеличи на 20 %.
 (22)
 По отношение на пратките със семена от кимион и сушен риган от Турция данните от уведомленията, постъпили чрез системата RASFF, както и информацията относно провеждания от държавите членки официален контрол свидетелстват за появата на нови рискове за здравето на човека, дължащи се на възможно замърсяване с пиролизидинови алкалоиди. Поради това е необходимо да се изисква засилен официален контрол върху въвеждането на такива пратки. Поради това в приложение I към Регламент за изпълнение (ЕС) 2019/1793 следва да бъдат добавени вписвания за посочените стоки от Турция, като честотата на проверките за идентичност и физическите проверки бъде определена на 10 % от пратките, въвеждани в Съюза.
 (23)
 По отношение на питайя (драконов плод) от Виетнам при официалния контрол, извършван от държавите членки в съответствие с приложение II към Регламент за изпълнение (ЕС) 2019/1793, бяха установени чести случаи на неспазване на съответните изисквания, предвидени в законодателството на Съюза по отношение на замърсяването с остатъци от пестициди. Поради това е целесъобразно честотата на проверките за идентичност и физическите проверки, които трябва да се извършват на такива пратки, да се увеличи на 20 %.
 (24)
 Рискът, произтичащ от замърсяването на фъстъците с афлатоксини, е свързан и с фъстъчената каша. Поради това, за да се осигури ефикасна защита от възможните рискове за здравето, произтичащи от замърсяването на фъстъчена каша с афлатоксини, в колоните „Храни и фуражи (предвидена употреба)“ и „Код по КН“ в приложение I и в таблица 1 от приложение II към Регламент за изпълнение (ЕС) 2019/1793 следва да се добавят категорията „фъстъчна каша“ и съответните кодове по КН за фъстъчена каша към вписванията относно фъстъци за Аржентина, Боливия, Бразилия, Китай, Мадагаскар, Сенегал и Съединените щати в приложение I и за Египет, Гана, Гамбия, Индия и Судан — в приложение II.
 (25)
 От октомври 2020 г. насам семената от сусам от Индия се подлагат на засилен официален контрол